Jimmy H. Doolittle
Store norske leksikon,Teknologi og industri,Transport,Luftfart,Biografier i luftfart
Jimmy H. Doolittle var en amerikansk flyoffiser og flypioner. Han er mest kjent for bombetoktet mot Tokyo under andre verdenskrig, også kjent som Doolittle-raidet.
Karriere Doolittle foretok 4. september 1922 den første flygning tvers over USA på under et døgn. Flygningen var på 3480 kilometer, og Doolitle brukte 22 timer og 35 minutter i en DeHavilland DH-4, med én stopp for brenselfylling. 24. september 1929 foretok han den første flygning ved hjelp av instrumenter (blindflygning). Han hadde flere seire og rekorder i flyrace, og vant blant annet Schneider Cup i 1925.Under andre verdenskrig ledet han 18. april 1942 det første bombetoktet mot Tokyo, med start fra hangarskipet Hornet. Toktet hadde stor symbolsk betydning i den amerikanske stillehavskrigen, og Doolitle ble for dette tildelt Medal of Honor. Han ble utnevnt til generalmajor i 1942, generalløytnant i 1944, og ledet de amerikanske flystyrkers strategiske bombing av Tyskland. Han var sjef for luftfartsavdelingen i Shell fra 1930 til 1940, og direktør i selskapet fra 1946 til 1967. Les mer i Store norske leksikon andre verdenskrig